CELEX: 31985R1201
Language: el
Date: 1985-05-07 00:00:00
Title: Κανονισμός (ΕΟΚ) αριθ. 1201/85 του Συμβουλίου της 7ης Μαΐου 1985 για την τροποποίηση του κανονισμού (ΕΟΚ) αριθ. 1514/76 περί των εισαγωγών ελαιολάδου καταγωγής Αλγερίας (1984/85)

Avis juridique important

|

31985R1201

Κανονισμός (ΕΟΚ) αριθ. 1201/85 του Συμβουλίου της 7ης Μαΐου 1985 για την τροποποίηση του κανονισμού (ΕΟΚ) αριθ. 1514/76 περί των εισαγωγών ελαιολάδου καταγωγής Αλγερίας (1984/85)  

Επίσημη Εφημερίδα αριθ. L 124 της 09/05/1985 σ. 0001 - 0001 Φινλανδική ειδική έκδοση: Κεφάλαιο 3 τόμος 18 σ. 0178  Ισπανική ειδική έκδοση: Κεφάλαιο 03 τόμος 34 σ. 0174  Σουηδική ειδική έκδοση: Κεφάλαιο 3 τόμος 18 σ. 0178  Πορτογαλική ειδική έκδοση : Κεφάλαιο 03 τόμος 34 σ. 0174 

***** ΚΑΝΟΝΙΣΜΟΣ (ΕΟΚ) αριθ. 1201/85 ΤΟΥ ΣΥΜΒΟΥΛΙΟΥ  της 7ης Μαΐου 1985  για την τροποποίηση του κανονισμού (ΕΟΚ) αριθ. 1514/76 περί των εισαγωγών ελαιολάδου καταγωγής Αλγερίας (1984/85)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 16 και το παράρτημα Β της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αλγερίας (2) προβλέπουν, κατά την εισαγωγή στην Κοινότητα ελαιολάδου της διάκρισης 15.07 Α Ι του Κοινού Δασμολογίου, υπό την προϋπόθεση ότι αυτή η χώρα εισπράτει ειδικό φόρο κατά την εξαγωγή, κατ' αποκοπή μείωση 0,60 ECU ανά 100 χιλιόγραμμα της εισφοράς που εφαρμόζεται στο έλαιο αυτό, καθώς και μείωση της ίδιας αυτής εισφοράς που αντιστοιχεί στο ποσό του ειδικού φόρου, μέχρι 12,09 ECU ανά 100 χιλιόγραμμα, για τη μείωση που προβλέπεται στο προαναφερθέν άρθρο, και 12,09 ECU ανά 100 χιλιόγραμμα, για το πρόσθετο ποσό που προβλέπεται στο προαναφερθέν παράρτημα Β·  ότι ο κανονισμός (ΕΟΚ) αριθ. 1514/76 (3), όπως τροποποιήθηκε τελευταία από τον κανονισμό (ΕΟΚ) αριθ. 663/84 (4), έθεσε σε εφαρμογή την προαναφερθείσα συμφωνία·  ότι τα συμβαλλόμενα μέρη συμφώνησαν, με ανταλλαγή επιστολών, να καθορίσουν το πρόσθετο ποσό σε 12,09 ECU ανά 100 χιλιόγραμμα για την περίοδο από 1η Νοεμβρίου 1984 έως 31 Οκτωβρίου 1985·  ότι πρέπει να τροποποιηθεί ανάλογα ο κανονισμός (ΕΟΚ) αριθ. 1514/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 στοιχείο β) του κανονισμού (ΕΟΚ) αριθ. 1514/76 αντικαθίσταται από το ακόλουθο κείμενο:  «β) κατά ποσό ίσο με εκείνο του ειδικού φόρου κατά την εξαγωγή που εισπράττεται από την Αλγερία για το έλαιο αυτό, εντός του ορίου των 12,09 ECU ανά 100 χιλιόγραμμα, του ποσού αυτού προσαυξανόμενου από 1ης Νοεμβρίου 1984 έως 31 Οκτωβρίου 1985 κατά 12,09 ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαΐου 1985.  Για το Συμβούλιο  Ο Πρόεδρος  F. FORTE  (1) ΕΕ αριθ. C 72 της 18. 3. 1985, σ. 122.  (2) ΕΕ αριθ. L 263 της 27. 9. 1978, σ. 2.  (3) ΕΕ αριθ. L 169 της 28. 6. 1976, σ. 24.  (4) ΕΕ αριθ. L 73 της 16. 3. 1984, σ. 10.